
U  I M E  R E P U B L I K E  H R V A T S K E

R J E Š E NJ E

Trgovački sud u Zagrebu, po sucu Nikolini Dorić Hadžisejdić, u stečajnom predmetu u povodu prijedloga predlagatelja FINANCIJSKA AGENCIJA, RC Zagreb, Podružnica Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom INTEHPROJEKT d.o.o. inženjering, OIB: 49324639287, Zagreb, Nazorova 43/C, 7. rujna 2017.,

r i j e š i o   j e

Obustavlja se stečajni postupak nad dužnikom INTEHPROJEKT d.o.o. inženjering, OIB: 49324639287, Zagreb, Nazorova 43/C.

Obrazloženje

	Financijska agencija je ovom sudu podnijela prijedlog za otvaranje stečajnog postupka za dužnika INTEHPROJEKT d.o.o. inženjering, OIB: 49324639287, Zagreb, Nazorova 43/C, temeljem članka 444. stavak 2. Stečajnog zakona („Narodne novine“ broj 71/15, dalje: SZ).
	Na ročište radi očitovanja o prijedlogu za otvaranje stečajnog postupka održanom 7. rujna 2017. pristupio je zastupnik po zakonu dužnika  Zvjezdan Milković te predao Potvrdu o blokadi računa i novčanih sredstava ovršenika od 5. rujna 2017. (list 74 spisa) iz koje proizlazi da je na računima i novčanim sredstvima dužnika na dan izdavanja potvrde evidentirano 0 dana neprekidne blokade, a nepodmirene obveze na dan izdavanja potvrde iznose 0,00 kn.
 	Prema odredbi članka 128. stavak 9. SZ-a ako dužnik do završetka prethodnog postupka postane sposoban za plaćanje sud će postupak obustaviti. 
	Kako je temeljem Potvrde  o neizvršenim osnovama za plaćanje Financijske agencije sud nedvojbeno utvrdio da je dužnik prije završetka prethodnog postupka postao sposoban za plaćanje, temeljem odredbe članka 128. stavak 9. SZ-a riješeno je kao u izreci. 
	
U Zagrebu 7. rujna 2017.

SUDAC:
       Nikolina Dorić Hadžisejdić,v.r.


POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivniku stranku.


Za točnost otpravka - ovlašteni službenik
Karmela Dolenc

